Alpské lyžovanie na Zimných olympijských hrách 2010

Alpské lyžovanie na Zimných olympijských hrách 2010 prebiehalo od 13. do 27. februára v lyžiarskom stredisku Whistler Blackcomb v Britskej Kolumbii, v blízkosti mesta Vancouver. Najmladším súťažiacim v alpskom lyžovaní bol 16-ročný reprezentant Libanonu Ghassan Achi.

Medailová bilancia

Mužské disciplíny

Ženské disciplíny

Program súťaží 
Všetky časy sú v Pacifickom štandardnom čase (UTC-8).

{| class="toccolours" border="1" cellpadding="3" style="border-collapse:collapse"

Kvalifikácia 

Listiny Medzinárodnej lyžiarskej federácie (FIS) o maximálnych počtoch súťažiacich jednej krajiny na týchto olympijských hrách sú prístupné od 18. januára 2010.

Počet súťažiacich
Celkový počet športovcov súťažiacich v alpskom lyžovaní je najviac 320, pričom sa môže zúčastniť maximálne 22 športovcov (najviac 14 mužov alebo 14 žien) z jedného národného olympijského výboru (NOV). Na každú disciplínu môžu byť prihlásených najviac 4 lyžiari z jedného NOV.

Kvalifikačné štandardy
Každý pretekár musí navyše dosiahnuť „A“ alebo „B“ kvalifikačný štandard.

 A-kvalifikačný štandard - pretekár patrí medzi 500 najlepších lyžiarov v rebríčku FIS, aspoň v jednej disciplíne. Pri zjazde, super-G alebo superkombinácii musí mať na svojom konte najmenej 120 FIS-ových bodov.

 B-kvalifikačný štandard - ak NOV nemá lyžiara, ktorí by splnil A-kvalifikačný štandard, môže sa zimných olympijských hier zúčastniť športovec v disciplínach slalom alebo obrí slalom, avšak musí spĺňať podmienku aspoň 140 FIS-ových bodov v disciplíne a účasti na Majstrovstvách sveta v alpskom lyžovaní 2009.

Hostiteľská krajina
Od hostiteľskej krajiny (Kanady) sa očakáva účasť športovcov v každej disciplíne. Pokiaľ športovci kanadskej reprezentácie nespĺňajú A-kvalifikačný štandard, môže nastúpiť aj športovec s B-kvalifikačným štandardom, ktorý je spôsobilý zúčastniť sa všetkých disciplín, nielen slalom a obrieho slalomu.

Základná kvóta
Každému NOV bola pridelená kvóta na účasť jedného lyžiara a jednej lyžiarky spĺňajúcich kvalifikačné štandardy.

Kvalifikácia pretekárov v Top 500
Každý NOV dostal dodatočnú kvótu na prihlásenie minimálne jedného športovca nachádzajúceho sa v rebríčku 500 najlepších lyžiarov v danej disciplíne.

Kvalifikácia pretekárov v Top 30
Každému NOV budú pridelené dodatočné kvóty (maximálne 4 ďalšie miesta) na účasť športovcov v 30 najlepších lyžiarov:
 jedno dodatočné miesto pre lyžiara v najlepšej tridsiatke,
 dve dodatočné miesta ak je lyžiar v najlepšej tridsiatke v dvoch disciplínach alebo ak patria dvaja lyžiari k najlepšej tridsiatke v rebríčku bodovanie FIS v danej disciplíne.

Rozdelenie zvyšných kvót
Zvyšné miesta budú prerozdelené Medzinárodnou lyžiarskou federáciou a uverejnené 18. januára 2010. Prideľovanie sa uskutoční podľa aktuálneho rebríčka bodov FIS tak, aby bolo obsadených najviac 320 miest. Každá krajina môže registrovať do súťaže najviac 22 športovcov v alpskom lyžovaní. Žiaden športovec nemôže byť započítaný dvakrát (napr. lyžiar splňujúci základnú podmienku nemôže byť zohľadňovaný aj pri podmienke „Top 500“ atď.)

Zúčastnené krajiny

Referencie

Externé odkazy 
 Zjazdové lyžovanie na oficiálnej stránke ZOH 2010 Vancouver